b'\n_START_ARTICLE_\nItali\xc5\xa1kas vynas\n_START_PARAGRAPH_\nItali\xc5\xa1kas vynas yra vynas, pagamintas Italijoje, \xc5\xa1alyje, kur yra vieni seniausi\xc5\xb3 vyno region\xc5\xb3 pasaulyje. Etruskai ir atsik\xc4\x97l\xc4\x99 graikai tur\xc4\x97jo vynuogynus dar prie\xc5\xa1 rom\xc4\x97nams prad\xc4\x97jus auginti savus II a. pr. m. e. Rom\xc4\x97n\xc5\xb3 vynuogi\xc5\xb3 auginimas ir vyndaryst\xc4\x97 buvo pelningi ir gerai organizuoti, jie vieni pirm\xc5\xb3j\xc5\xb3 prad\xc4\x97jo auginti vynuoges dideliais kiekiais, prad\xc4\x97jo naudoti statines ir butelius._NEWLINE_Po dviej\xc5\xb3 t\xc5\xabkstan\xc4\x8di\xc5\xb3 met\xc5\xb3 Italija vis dar vienas i\xc5\xa1 svarbiausi\xc5\xb3 vyno gamintoj\xc5\xb3, 2005\xc2\xa0m. \xc4\x8dia buvo pagaminta penktadalis pasaulio vyno. 2008\xc2\xa0m. Italija aplenk\xc4\x97 Pranc\xc5\xabzij\xc4\x85 pagal parduodamo vyno kiek\xc4\xaf pirm\xc4\x85kart de\xc5\xa1imtmetyje. Vynas labai populiarus Italijoje, pagal suvartojam\xc4\x85 vyno kiek\xc4\xaf vienam gyventojui italai pirmauja pasaulyje. Vynuog\xc4\x97s auga beveik visuose Italijos regionuose. \xc5\xa0iuo metu Italijoje veikia 1 mln. vynuogyn\xc5\xb3.'